8. ΠΡΟΕΔΡΙΚΟΝ ΔΙΑΤΑΓΜΑ της 6/17 Μαΐου 1932 Περί καταργήσεως της επί προσωρινή ατελεία εισαγωγής υφασμάτων προς κατασκευήν λαιμοδετών και εξαγωγήν αυτών εις την αλλοδαπήν. Έχοντες υπ’ όψει την διάταξιν της παρ. 5 του άρθρ. 2 του Νόμ. 4607 περί τροποποιήσεως διατάξεων των περί τελωνειακού δασμολογίου νόμων  προτάσει των Υπουργών Οικονομικών και Εθνικής Οικονομίας και μετά σύμφωνον γνώμην του Συμβουλίου της Επικρατείας, του παρά τω Υπουργείω της Εθνικής Οικονομίας Συμβουλίου Βιομηχανίας και της Διαρκούς Επιτροπής προς μελέτην του Δασμολογίου και Εμπορικών Συμβάσεων, απεφασίσαμεν και διατάσσομεν: Άρθρον μόνον.-Καταργείται η δυνάμει του άρθρου μόνου παρ. ς΄ του Νόμ. ΒΩΙ΄ του 1901 έτους περί προσωρινής ατελείας πρώτων υλών επί εξαγωγή αυτών μεταπεποιημένων εις βιομηχανικά προϊόντα και του προς εκτέλεσιν αυτού εκδοθέντος Β.Δ. της 22 Μαρτ. 1901 περί προσωρινής ατελείας υφασμάτων προς κατασκευήν λαιμοδετών κλπ. και του από 30 Σεπτ. 1911 ομοίου περί προσθήκης σχημάτων λαιμοδετών εκ των κατασκευαζομένων εκ πρώτων υλών και εξαγωγήν κατά το από 22.3.1901 Β.Δ/μα ισχύουσα επί προσωρινή ατελεία εισαγωγή εκ της αλλοδαπής υφασμάτων μεταξωτών, συμμίκτων τοιούτων, μαλλίνων, λινών, βαμβακερών και ελαστικών μεταξωτών και βαμβακερών προοριζομένων προς κατασκευήν λαιμοδετών και εξαγωγήν αυτών εις την αλλοδαπήν ή αποταμίευσιν. Εις τον Ημέτερον επί των Οικονομικών Υφυπουργόν ανατίθεμεν την δημοσίευσιν και εκτέλεσιν του παρόντος Δ/τος, ούτινος η ισχύς άρχεται από της ημέρας της δημοσιεύσεως αυτού εις την Εφημερίδα της Κυβερνήσεως. 